পন্থের পন্থায় আইপিএল, মৃত্যুর মুখ থেকে ফেরা ঋষভের জীবনীশক্তিই ভরসা এলএসজির

ওয়েব ডেস্ক: এ এক আশ্চর্য সমাপতন। এর আগের আইপিএলে (IPL 2025) লখনউ সুপার জায়ান্টসের অধিনায়ক ছিলেন কে এল রাহুল। তিনি আগামী চ্যাম্পিয়নস ট্রফিতে ভারতের উইকেটরক্ষক ব্যাটার। এবার আইপিএল ২০২৫-এ লখনউ সুপার জায়ান্টসের (Lucknow Super Giants) নতুন অধিনায়ক (Captain) হলেন উইকেট কিপার ব্যাটসম্যান ঋষভ পন্থ (Rishabh Pant)। তিনিও আগামী চ্যাম্পিয়নস ট্রফিতে উইকেট কিপার ব্যাটার হিসেবে ভারতের দলে রয়েছেন। পন্থ কীভাবে দল চালাবেন সোমবার তার ইঙ্গিতও দিয়ে দিয়েছেন। দল পরিচালনায় সিনিয়রদের গুরুত্বের কথা বুঝিয়ে দিয়েছেন। পন্থের কথায়, শুধু ক্যাপ্টেনের থেকে নয়। দলে সিনিয়রদের থেকেও অনেক কিছু শিখেছি।

গাড়ি দুর্ঘটনায় শেষ হয়ে যেতে বসেছিল ঋষভ পন্থের জীবন। সেখান থেকে ফিরে জাতীয় দলে প্রত্যাবর্তন হয়েছে। হাসপাতালের বেড থেকে বর্ডার গাভাসকর ট্রফিতে পার্থের পিচে ফেরেন ঋষভ। তাঁর কামব্যাককে কিংবন্দী সুনীল গাভাসকর মিরাকেল বলেছিলেন। ঋষভের জীবনী শক্তিকেই তিনি এলএসজি দল চালনায় কাজে লাগাতে চান। পন্থ এদিন জানান, যদি শরীর সঙ্গও না দেয় তাও অন্তত ২০-৩০ শতাংশ অতিরিক্ত দিতে হবে দলের জন্য। সেই চরিত্রের খেলোয়াড় চাই। সেই সংস্কৃতি গড়তে চাই।

আরও পড়ুন: আইপিএলের সেরা অধিনায়ক হবেন পন্থ: সঞ্জীব গোয়েঙ্কা

আগামী আইপিএলের (IPL) সবচেয়ে দামি ক্রিকেটার ঋষভ পন্থ (Rishabh Pant)। এলএসজির কর্ণধার সঞ্জীব গোয়েঙ্কা সোমবার তাঁকে অধিনায়ক করার ঘোষণা করেছেন। জেড্ডায় আইপিএলের নিলামে ২৭ কোটি টাকায় ঋষভকে কিনেছে এলএসজি। তিনি এলএসজির ইতিহাসে চতুর্থ ক্যাপ্টেন। এর আগে কেএল রাহুল, নিকোলাস পূরাণ, ক্রুণাল পান্ডিয়া এলএসজির ক্যাপ্টেন ছিলেন।