আইপিএলে অধিনায়ক কোহলি! বিরাট আপডেট দিল RCB

ওয়েব ডেস্ক: গত ডিসেম্বরে আইপিএলের মেগা নিলামের আগে অধিনায়ক ফাফ ডু প্লেসিকে (Faf du Plessis) ছেড়ে দিয়েছিল রয়্যাল চ্যালেঞ্জার্স বেঙ্গালুরু (RCB)। স্বভাবতই প্রশ্ন ওঠে, আইপিএল ২০২৫-এ (IPL 2025) ফ্র্যাঞ্চাইজিকে নেতৃত্ব দেবেন কে? নিলাম চলাকালীনই জোর গুঞ্জন ওঠে, ফের নেতৃত্বে দেখা যাবে বিরাট কোহলিকে (Virat Kohli)। আরসিবি-র চিফ অপারেটিং অফিসার সুরেশ মেনন (Suresh Menon) এ নিয়ে বিরাট আপডেট দিলেন।

মেনন বলছেন, এখনও এ নিয়ে চূড়ান্ত সিদ্ধান্ত নেওয়া হয়নি। চার-পাঁচজন তালিকায় আছে, তাঁদের মধ্যে থেকেই একজনকে বেছে নেওয়া হবে। ২০১৩ থেকে ২০২০, টানা সাত বছর আরসিবির অধিনায়ক ছিলেন কোহলি। তারপর ডু প্লেসি চোটে অনুপস্থিত থাকলে কিংবা ইমপ্যাক্ট প্লেয়ার হিসেবে খেললে এক-দু’বার নেতৃত্ব দিয়েছেন তিনি। পাকাপাকিভাবে কোহলির দায়িত্বে ফেরার আশায় দিন গুনছেন তাঁর অনুরাগীরা।

আরও পড়ুন: কনকাশন সাব বিতর্কে ইংল্যান্ডের পাশে সুনীল গাভাসকর!

কিন্তু দলের সিওও বলে দিলেন, “এখনও আমরা কোনও সিদ্ধান্ত নিইনি। আমাদের দলে একাধিক নেতা আছে, চার-পাঁচজন আছে। কী করব সেটা এখনও ঠিক হয়নি, তবে শিগগিরই সিদ্ধান নেওয়া হবে।”

কোহলি ছাড়া দলে ভারতীয়দের মধ্যে নেতৃত্বের অভিজ্ঞতা আছে রজত পতিদার, ক্রুনাল পান্ডিয়া এবং ভুবনেশ্বর কুমারের। বিদেশিদের মধ্যে এই অভিজ্ঞতা রয়েছে ফিল সল্ট এবং লিয়াম লিভিংস্টোনের। তবে বিদেশি দুজনের জাতীয় দলের হয়ে নেতৃত্বের অভিজ্ঞতা আছে, আইপিএলে নেই। পতিদারের অভিজ্ঞতা আছে মধ্যপ্রদেশকে সৈয়দ মুস্তাক আলি ট্রফিতে অধিনায়কত্ব করার।